Ajit Anjum : दिल्ली से सटे यूपी के दादरी इलाके में जो हुआ, उसे आप क्या कहेंगे? मंदिर के लाउडस्पीकर से ये अफवाह फैलाई गई की फलां घर में गोमांस है और उग्र भीड़ ने उस घर पर धावा बोल दिया और एक बुजुर्ग की हत्या कर दी गई. सरेआम उसे पीटा जाता रहा. कुछ लोग उसे पीट रहे थे और कुछ तमाशा देख रहे थे. बेटी-पत्नी और परिवार बचाने की गुहार लगा रहा था लेकिन कोई सुनने वाला नहीं. थी तो सिर्फ हत्यारी भीड़ या खामोश तमाशबीन.